钦定古今图书集成/明伦汇编/氏族典/第128卷 > 陈闻诗
## 钦定古今图书集成/明伦汇编/氏族典/第128卷 > 陈闻诗

按《明外史陈闻诗传》：“闻诗，字庭训，柘城人。嘉靖中举
于乡，以亲老，绝意仕进。亲殁，居丧哀毁。三十二年，贼
师尚诏陷归德，闻闻诗名，欲劫为帅，已陷柘城，拥之至，诱说百端，不屈，引其家数人斩之。闻诗绐曰：‘必欲
吾行，毋杀人，毋纵火’。贼许诺，拥以行。闻诗遂不食，至
鹿邑，自经死。诏赠凤阳同知。”